Yeldos Smetov
Yeldos Baxtibayevich Smetov (qozoqcha: Елдос Бақтыбайұлы Сметов; tugʻ. 1992-yil 9-sentyabr, Jambul, Jambul viloyati, Qozogʻiston) — qozogʻistonlik dzyudochi, 60 kg gacha vazn toifasida, Qozogʻiston terma jamoasi aʼzosi, politsiya leytenanti. 2016-yilgi Yozgi Olimpiada oʻyinlari kumush medali sovrindori, 2020-yilgi Yozgi Olimpiada oʻyinlari bronza medali sovrindori. Jahon chempioni, yoshlar oʻrtasida Jahon chempioni, Osiyo chempioni va Osiyo oʻyinlari gʻolibi. Qozogʻiston Respublikasida xizmat koʻrsatgan sport ustasi.